Arno Elegoed : "Etre sonerezh hag embann, etre kelenn ha seniñ"\nPosté le 20/12/2013 - Presse\nTapet en deus Arno kentelioù hag alioù pa oa bihan, pa oa krennard, ha goude c'hoazh. Ha dibabet en deus reiñ d'e dro, dre e vicher kelenn, dre e embannadurioù.\nArno, penaos oc’h en em lakaet da embanner ?\nPa oan bihan em boa dizoloet albomoù Tintin e brezhoneg. Ne gomzen ket brezhoneg d’ar mare-se c’hoazh met kavet em boa se modern-kenañ rak ar brezhoneg a oa un tammig “mod kozh” evidon. Diwezhatoc’h em eus bet an digarez d’ober ur staj e ti-embann “An Here” a ginnige levrioù en hor yezh evit ar re yaouank. Se en deus roet c’hoant din da glask ober ar memes tra.\nPerak dibab an anv Bannoù-heol ?\nEvit ober ul liamm etre ar bannoù-treset hag an amzer vrav a reno war ar brezhoneg un deiz bennak.\nPenaos ho peus dibabet an danvez, Arzhig Du, Thorgal pe c’hoazh Titeuf ?\nChoazet hor boa dastumadoù a oa poblek-kenañ er yezhoù all, setu perak e oamp krog da ginnig Boulig & Billig da gentañ. Ouzhpenn se e oa aes a-walc’h kenlabourat gant an ti-embann orin (Dargaud) rak darempredoù a-feson a zo etrezomp adalek ar pellgomzadennoù kentañ.\nPetra eo bet ar plijusañ en afer-se ?\nKrouiñ pep tra ! Ar gevredigezh hervez lezenn 1901, maketenn an albomoù kentañ, an darempredoù gant an tiez-embann bras… Kalz a draoù am eus desket a-drugarez da se ! Plijus-kenañ e oa bet ivez mont da Saloñs levrioù Karaez ar wezh kentañ gant un albom nemetken da werzhañ e 2001. En deiz a hiziv ez eus bet embannet 51 levr. Meur a raktres disheñvel a vez atav gant klasoù kentañ derez, skolajoù hag ul lise memes, un digarez da gejañ gant tud o deus c’hoant da vont war-raok a ro startijenn din ivez evit kenderc’hel.\nHa c’hoant ho pije embann krouidigezhioù ? Petra a vefe diaes d’ober ?\nKavout a ran gwelloc’h kinnig levrioù mil-anavezet er yezhoù all dija rak strizh-kenañ eo ar marc’had ha n’en em santan ket barrek war an dachenn-se. Ouzhpenn se, al labour krouiñ a vez kinniget gant tiez-embann all dija. Dav eo leuskel ul lodenn da bep hini, neketa !\nE-barzh ar Groove Boys oc’h bet ivez. Penaos eo kroget ?\nSonet hor boa ar wezh kentañ evit deiz-ha-bloaz ur mignon deomp. C’hoant hor boa bet ober ur souezhadenn dezhañ. An dud a oa er gouel a oa bet plijet gant hon doare da seniñ tonioù brudet ar bloavezhioù 80 (« Capitaine Flam » ha « Partenaire Particulier ») gant binvioù hengounel ar Vro mesket gant ur groove box. C’hoant hon eus bet kenderc’hel neuze. Abaoe 2002 e kendalc’homp da seniñ gant kalz a blijadur er Vro pe e lec’h all memes. Tro hon eus bet da seniñ e meur a vro disheñvel (Bro-Saoz, Guyan…) Tamm-ha-tamm ez eus bet un nebeud sonerien o kuitaat ac’hanomp peogwir ez aent da vevañ e lec’h all met reoù all a zo deuet ouzhpenn ivez. En deiz a hiziv omp 15 er strollad pa oamp 6 er penn kentañ.\nHa kelenner oc’h war ar sonerezh, ouzhpenn. Petra a blij deoc’h er vicher-se ?\nMa micher kentañ eo ! Embann levrioù ha seniñ en ur strollad a zeu ouzhpenn, kentoc’h. Plijus-kenañ eo ar vicher on krog d’ober 19 bloavezh zo dija. Bemdez, pa son an dihuner e vezan kontant da vont d’ar skol. Kalz a chañs am eus. Estonet eo ar skolajidi hag al liseidi pa lavaran se dezho met gwir eo koulskoude. Gellout eskemm gant ar re yaouank a zo pindivik. Lakaat anezho da zizoleiñ sonerezhioù ha ne anavezont ket a blij din kalz. Alies a-walc’h int techet da soñjal ne blijo ket dezho ar pezh a vez selaouet. Tamm-ha-tamm, pa gomprenont palioù ar sonaozourien e cheñchont o ali koulskoude ! Gounezet eo !\nUl liamm a zo d’ober en holl draoù-se ?\nPeseurt sell ho peus war ar sonerezh a blij d’ar re yaouank, hiziv ?\nInternet en deus cheñchet o doare da selaou sonerezh. Un nebeud bloavezhioù zo, e oa mistri evel « NRJ » ha « Skyrock » nemetken, pe dost. N’eo ket ken gwir ken rak ar braz eus ar re yaouank a zo kurius. C’hoant o deus da zizoleiñ sonerezhioù nevez o-unan hep bezañ « sikouret » gant ar radioioù prevez. Kalz pinvidikoc’h eo deuet o sevenadur da vezañ ha personeloc’h ivez, a gav din.\nPehini eo al levr ho pije bet c’hoant da lenn e brezhoneg pa oac’h bihan, ha perak ?\nLevr Anjela Duval « Kan an douar » am eus dizoloet diwezhat a-walc’h, dre hanterouriezh tonioù a oa bet savet gant Véronique Autret, kanerez ar strollad « Gwalarn » diwar komzoù Anjela Duval (Karantez Vro, Fest-noz e ti Anjela…). Brav-kenañ e kaven an tonioù-se. C’hoant am eus bet da c’houzout hiroc’h diwar-benn barzhez Bro-Dreger. M’am bije anavezet al levr-mañ pa oan kalz yaouankoc ‘h em bije klasket mont da gejañ gant Anjela.\nPetra a blij deoc’h ober evit cheñch soñjoù, goude ur frapad labour tenn ?\nTremen amzer el liorzh ha sellout ouzh an natur.\nPeseurt levr a yafe ganeoc'h war un enezenn didud ?\nDizoloet em boa « La gloire de mon père » gant Marcel Pagnol pa oan e c’hwec’hvet klas evel kalz a skolajidi d’ar mare-se. Holl e levrioù am eus lennet war-lerc’h ha gwelet em eus e holl filmoù ivez. Adlenn anezho a blij din atav avat. Levrioù Marcel Pagnol a gasfen ganin neuze, moarvat.\nHa gant piv ho pije c'hoant da vezañ bac'het en ur saverez e-pad un eur ?\nGant Manu Chao, da skouer. Tost da 10 gwezh on bet o welout anezhañ amañ hag ahont. Plijet-kenañ on gant e sonerezh ha plijet e vefen o komz gantañ (diwar-benn e eñvorennoù pa sone e strolladoù all evel ar Mano Negra, da skouer, e raktresoù…). Kalz a startijenn a oar plantañ war al leurennoù. Se a blij kalz din. E sonadegoù a zo gouest da badout tost da 2 eurvezh hanter…\nPeseurt meuz a rit p'en em lakait da geginañ ?\nN’on ket gwall varrek war an dachenn-se… Ar gwastilli-amann a ouzon ober ha meur a zibenn-pred all, n’eo ket fall dija, neketa ?\nDont a rafe ur voudig da ginnig deoc'h seveniñ un het, hag unan hepken. Petra a c'houlennfec'h diganti ?\nGoulenn a rafen diganti mont da zisplegañ da Jean-Luc Mélenchon ha d’e vignoned n’o deus komprenet netra diwar-benn kudennoù hor sevenadur hag hor yezhoù. Kalon vat d’ar voudig !\nEn ur ribourzherez emaoc'h. Kinniget e vez deoc'h dibab ho kantved ha ho lec'h bevañ. Petra a zibabit ?\nEn amzer a-vremañ en em gavan em bleud. Ma vefe kinniget din ec’h asantfen marteze distreiñ d’ar bloavezhioù 60 rak skañv e seblant ar bloavezhioù-se din. Ouzhpenn-se, sonerezh Françoise Hardy, Johnny Hallyday, h.a… a blij din a-walc’h.\nPeseurt micher ho pije bet c’hoant d'ober ha n’ho peus ket graet ?\nPa oan yaouankoc’h em eus soñjet dont da vezañ gwenaner. Eüruzamant n’am boa ket choazet ar vicher-mañ rak diaes-tre e vefe bet. Bep bloaz e vez kollet ur bern ruskennadoù abalamour d’ar saotradurioù a bep seurt…\nPetra eo ar c'hrennlavar a blij deoc'h ar muiañ tout ?\nUr bern a blij din,ar re-mañ da skouer : « Gwelloc’h deskiñ mabig bihan eget dastum madoù dezhañ » pe « Pa ri ti to ».\nC'hoant ho pije da gas ul lizher klemm d'un den resis. Da biv e kasfec'h anezhañ ha perak 'ta ?\nUr bern lizheroù klemm a vefe da skrivañ moarvat. Da François Hollande, da skouer, en doa prometet peurwiriekaat karta ar yezhoù (promesa niv. 56). Ankounac’haet eo bet buan-kenañ evel ma vez graet alies gant ar bolitikourien pa vezont dilennet siwazh…\nHag ul lizher gourc'hemennoù ?\nDa grouerien « Gouel an Erer Kozh » o deus kredet en o raktres, da skouer. Piv en dije soñjet e vefe deuet da vezañ unan eus ar festivalioù brasañ Europa e Breizh 20 vloaz zo ? Brav-kenañ ha fromus e kavan o istor.\nPiv eo an den en deus roet deoc'h ar c'hentelioù pouezusañ evit ren ho puhez?\nMa mamm-gozh eo. Sur eo ha n’eo ket marteze. Tro am eus bet da gaozeal kalz ganti ha da zeskiñ ur bern traoù a-drugarez dezhi. Alies-kenañ e soñjan d’ar c’hentelioù buhez, er c’huzulioù furnez hag onestiz he deus roet din pa oan yaouank. A-bouez kenañ eo bet evidon.\nHa ma c’hounezfec’h kalz arc’hant goude bezañ c’hoariet d’al Loto ?\nDiaes eo din respont d’ar goulenn-mañ rak n’on ket entanet tamm ebet gant ar c’hoarioù arc’hant. Lakaomp e rofen ar braz eus an arc’hant gounezet da veur a gevredigezh evel « Restos du Cœur », da skouer.\nDa beseurt goulenn ‘ho pije c’hoant da respont “Ya!” ?\nA-benn nebeut e vo roet ur statud gwirion d’hor yezh ?


Région_Bretagne - Ti Lab, labourva rannvroel an neveziñ publik\nAbaoe an hañv eo e-barzh Ostel ar Pastor Mat eo staliet labourva an neveziñ publik. El lec’h labour-se, digor, plijus ha mat evit krouiñ, ennañ gourvezvankoù, arrebeuri war rodoù bihan, taolennoù gwenn, legoioù divent, ostilhoù niverel ha post-it… e vez graet gant doareoù nevez evit gwellaat ar servijoù publik d’an dud. Choazet eo bet al labourva-se da-geñver ar galv d’ar raktresoù lañset gant ar Stad evit modernaat an obererezh publik (skoazellet gant ar programm postañ evit an amzer-da-zont). Ul labourva kenlabour eo, lusket gant ar Rannvro hag ar Stad asambles gant obererien publik ha prevez, evel Pol implij, KGT pe c’hoazh an ensavadur stummañ Askoria.\nRaktresoù evit lakaat an implijerien e-kreiz ar jeu\nSetu m’emañ al labourva er mareoù-mañ o labourat war meur a raktres liammet war-eeun ouzh politikerezhioù ar Rannvro : ar stummañ hag an hentadoù stummañ micherel (TransfoParcours), an doareoù fiñval nevez (MobLab), an ingalded merc’hed/paotred war dachenn an niverel (Numerifemmes)... Penaos e vez graet gant Ti Lab ? Labourat a ra diwar skouer an « dizagn servij » – a laka an implijerien, an dud, ar re eo graet ar servijoù evito, e-kreiz ar jeu – evit arnodiñ war an dachenn ha kavout, gant an dud hag evit an dud, diskoulmoù d’ar c’hudennoù a sav. Triwec’h miz e pado an arnodoù-se evit nevesaat an doare da aozañ an obererezhioù hag ar politikerezhioù publik.\nLid-digeriñ Ti Lab d’ar Yaou 23 a viz Du 2017 gant Prezidant ar Rannvro Loig Chesnais-Girard e-kerzh Sizhunvezh an neveziñ publik (20-26 a viz Du).\nPetra eo an « dizagn servij » ?\nOber a ra an dizagn servij war-dro kefridioù ha stumm ar servijoù gwelet diouzh savboent an implijerien : dreist-holl, studiet e vez gantañ an doare ma vez graet o dibaboù gant an dud abalamour da sevel produioù pe servijoù da respont da senarioioù implijout : en em lakaat a ra Ti Lab neuze e-barzh korf an implijerien evit gwellaat ar servij publik. Goude-se eo diwar prederiañ a-stroll e vez kavet asambles soñjoù a vez arnodet gant patromoù e degouezhioù gwirion. Un dra gant an dizagn servij ha n’en deus ket e bar e lec’h all eo broudañ ar c’hrouiñ abalamour d’ijinañ ha da sevel senarioioù evit darvoudoù hag obererezhioù hag a zegaso disoc’hoù efedus koulz evit an implijerien hag evit ar bourchaserien.\nLogo labourva rannvroel an neveziñ publik\nPublié le Friday, November 24, 2017


Le chant de la griffe, ur strollad mouezhioù savet gant Sylvain GirO\nPebezh startijenn !\nPublié le 9/10/21 20:14 -- mis à jour le 09/10/21 20:14\nAn abadenn : le chant de la griffe :\nBrav al labour, fromus an tonioù, setu un taol esae kaer graet gant kaner Kate Me ha skipailh tud bro Redon, mignoned a viskoazh evel Hamon-Martin. E Plañvour, goude an Oriant, setu krouidigezh nevez ur c'haner a gont e Breizh.\nKrouidigezh diwezhañ ar c'haner a oa gant daou zen, ur c'haner hag ur soner. Aze, gant c'hwec'h den war al leurenn e-pad kazi un eurvezh hanter e vez diskouezet ul labour don, gant doareoù a bep seurt da gano : laz kanañ, liesvouezhiek, liesyezhek, o reiñ da bep hini ur plas. Plas an enor a ya d'ar merc'hed a gan kalzig o-unan, o vout tal kichen Silvain hag o rein ur bern livioù d'e c'han.Plijus ar paozioù, gant ur sonenn deuet da vout ur c'han hengounel : "la rue des lilas"; hag unan all a vo, moarvat, hag a gont penaos e ya an dud war al loar pa vo distrujet pep tra war an douar. Kit da wel, rannit, ha prenit ar bladenn pa zeuio er maez !


Journal de Renaud Camus, mardi 19 décembre 2017\ncréée le mercredi 20 décembre 2017, 23 h 23\nmodifiée le dimanche 4 février 2018, 18 h 22Mardi 19 décembre 2017. Je n’aurais jamais pu devenir alcoolique, je n’ai donc aucun mérite à ne l’être pas devenu. ~~~ ~~’~~~ ~~~~~~~ ~~~~~~~~~ ~~~ ~~~ ~~~~~-~~~, ~~~~~~~ ~~~~~~~ ~~ ~~~~~~ ~~~ ~~~~~~~~~. ~~~~~ quand je suis ~~~~~ ~~~ ~~~~~~~~~~ ~~~~~~~~~~~~ — ~~~ ~~~~ ~~~ ~~’~~~~~~~ ~~~~ ~~~~~ ~~~~~~~~ —, ~~~ ~~~~~ ~~~ ~~~~~~ ~~~ ~~~ ~~~~~~ ~~’~~~~ ~~~~~~~~~~ ~~~ ~~~~, ~~~~~~~~ ~~~~~~~ ~~~ moitié. J’ai le ~~~~~ ~~~~~~ ~~~~ ~~ ~~’~~~~~~~~ ~~~ ~~~~~~~, ~~ ~~~ ~~~~ ~~’~~~ ~~~~~ ~~~ ~~’~~~ ~~~~~~, ~~~~~~~ ~~ ~~’~~~~~~~~ ~~~ ~~~~~~. ~~’~~~~ ~~~ ~~~~~~~~~~~ ~~~~ ~~~~~~~~~ ~~~ ~~~~~~~, si je n’y ~~~~~~~~~ (~~~~~ ~~~~~ ~~~~ ~~~~) ; ~~~~ ~~~ ~~~~~~~~, ~~~~ ~~’~~~~ ~~~~~~~ ~~~~~ ~~~~ ~~~’~~~ ~~~~~~~~~~~~~~~. ~~~ ~~~~~ ~~~~~~~~~~ ~~~ ~~~~~~ ~~~~~ ~~~~~~~. ~~~ ~~’~~~ ~~~~~~~ ~~~~~~~~, ~~~ je supporte mal, ~~~~ ~~~~~~~ ~~~~~~~~~~~~ ~~~ ~~~~~~~ ~~~~~~~~~~ ~~~ ~~~~ ~~~~~~~~~~~~~~, ~~~ ~~~~~~~ ~~~ ~~~~~~~~ ~~~ ~~~ ~~’~~~~~~, ~~~~~~~~ ~~~ ~~~~ ~~~~~~~~~ ~~’~~~ ~~~~ ~~~~~~~~, ~~~ ~~~ ~~~~~~~~~ ~~~ connaisseur reposer dans ~~~ ~~~~~~ ~~~ ~~~ ~~~~~, ~~~~~ ~~~~~~ ~~~ ~~~~~~~~ ~~~~~~ (~~~ ~~~~ ~~~~ ~~~~~~~~~~~ ~~~~~~~~~~ ~~ ~~~~ ~~~~~~~). ~~~ ~~~ ~~~~~~~~~~ ~~~~~ ~~~~ ~~~ ~~~~ ~~’~~~~~~~~~~ ~~~ plus, dans le ~~~~~~~ “~~~~~~~~~” ~~~ “~~~~~~”, ~~~ ~~~~~ ~~ ~~~~ ~~~~~~~~~~~~~~ ~~~~~~~~~~~~~, ~~’~~~~ ~~~ ~~~~ ~~’~~~~~~~~~~~, ~~~~ ~~~~~~~~~, ~~~~ ~~~~~~~, ~~~~ ~~~~~~-~~~~~~~, ~~~~ ~~~~~~~~, ~~~ ~~~~~~ ~~~ ~~~~~~~. ~~~~~ l’“apéro saucisson-pinard” de ~~~~ ~~~~~ ~~~ “~~~~~~~~ ~~~~~~~”, ~~~ ~~~~~ ~~~~~ ~~~~~~~~ ~~~ ~~~~~~~~~~ ~~~’~~~ ~~~~~~~ (~~~~~ ~~~ ~~~ ~~~~~~ ~~~~ ~~~~~ ~~~ ~~~~~~~~~~, néanmoins).\nÀ ~~~~~~~ ~~~ ~~~~~~~~~~ (~~~ ~~~ pulsion boulimique, justement,) ~~ ~~~~~ ~~~ ~~~ ~~~~~ ~~~~~~, ~~~~ ~~~~ ~~~~~ ~~~~~~ ~~~ ~~~~ ~~~~~~~~~, ~~~~~ ~~~ ~~~~~~~~~~ ~~~ ~~~~~~~ ~~’~~~~~~~~~~, ~~~ ~~~~~~ ~~~ ~~~~~~ ~~~~~~~~~~, ~~~ ~~~ ~~~~~ chèvre rond, qui ~~’~~~~ ~~~~~~~ ~~~~~~~~~~~~ ~~~~~ ~~ ~~~~~ ~~~~ ~~~~~~~~~ ~~~ ~~~ ~~~~~~~, ~~~~~~~, ~~~~~~~, ~~ ~~~~~, ~~ ~~~~~ ~~~~~~~~ : ~~~~~~ ~~~ ~~~~~~~~ ~~~~~, ~~~ ~~~ ~~~~~~~~ ~~~~ ~~~~~~~~~~. Je n’ai jamais ~~~ ~~~~ ~~~~~~ ~~~~~~~~~. ~~~~~-~~~~~ ~~~~~-~~~ ~~~ ~~~~~~~ ~~~~~~ ~~~~~~~~~~~~~ ~~ ~~~~ ~~~~~~~~~~ ~~~~ ~~’~~~~~~~, ~~~~~~ ~~~~~~, ~~~~~-~~~~~ ? ~~~ ~~~ ~~~ ~~~~~~~ ~~~~ ~~~~~ ~~ ~~’~~~~~~~. ~~~~~ en l’état je ~~~ ~~~~~ ~~~~ ~~~~~~~~ ~~~~ ~~~~ ~~~ ~~~~~ ~~~~~ ~~~ ~~~~~~~ ~~~ ~~~~~~~~ ~~~~~~ ~~~~~ ~~~ ~~~~~. ~~~ ~~’~~ ~~~~~ ~~~~ ~~~~~~~~ — ~~~ ~~~~~ ~~~~ ~~~~ ça.\nNous avons regardé ~~~~~ ~~~ ~~~~~~ ~~~~~~~~ ~~~~~ ~~~~~~~~~~ ~~~~ ~~’~~~~~~~~ ~~~ ~~~~~~~~, ~~~~~~~~~~~~ ~~~~~~~, ~~~~~ ~~~~ ~~~~~~~~ ~~~~~~ ~~~~~~~~~ ~~~ ~~~~~ ~~~~~~~~~~~~~, ~~~ ~~’~~~~~~~ ~~~~~~~~~~~~~~~ ~~~~~~~~. ~~~~~ ~~~~ ~~~~~~~~. À la fin ~~~ ~~~~~~~~~~, ~~~~ ~~~ ~~~~~~ ~~~~~~~~~~ ~~ ~~~~~~~ ~~~ ~~~~~~~ ~~~~~~~~~~ ~~~~ ~~~~~~~~~~~~~~, ~~~~ ~~~ ~~~~~~, ~~~ ~~~~~ ~~~ ~~~~ ~~~ ~~~ ~~~~~~-~~~~~~~, ~~~~~~~~~ ~~~~~~~~~ ~~~ ~~~~~~ l’affaire, extorquait de ~~’~~~~~~~ ~~ ~~~ ~~~~~~~~ ~~~ ~~~~~~~~~ ~~~ ~~~~~~, ~~~~~~~~~~ ~~~~~~, ~~~~~~~ ~~~~~~~~~~~ ~~~ ~~~ ~~~~~ ~~~ ne ~~~~ écrire ~~~~ ~~~~~~~~~. ~~~ ~~~~~~~~ ~~ ~~~~~ ~~~~~ ~~~~~~~~~~ à Pierre. Il ~~~~~~~~ ~~~~~~ ~~’~~~~~~~~~~ ~~~ ~~’~~~~~~~. ~~~ ~~~~~~~~ ~~~~ ~~~~ ~~~~ ~~~~ ~~~~~ ~~ ~~’~~~~~~~, ~~~~~~~~~~~~~, ~~~~~~ ~~~~~~~~ ~~~~~~~~~~~~ ~~~ ~~~~ ~~~~~~~~~~~ ~~~ ~~~~~~, ~~~~ ~~~~~~ ~~~ ~~~~~~~~~~~ Coûteaux, dont je ~~~ ~~~~~ ~~~~ ~~~ ~~~~~ ~~~ ~~~’~~~ ~~~~~~~~~ ~~~~~ ~~ ~~~~~~ ~~ (~~~ ~~~~) ~~~~~~~~ ~~~~ ~~~~, ~~~~ ~~’~~ ~~~~~~ ~~~ ~~~~~~~~, ~~ ~~~ ~~~~~~~~~~~~~ (~~~ ~~ celle de Pierre ~~~~~~~ ~~~~~~).\nvoir l’entrée du mardi 19 décembre 2017 et ses 5 images dans Le Jour ni l’Heure


Olusegun Obasanjo (ganet e miz Meurzh 1937) zo ur politikour nijerian, bet prezidant ar vro meur a wech (1976-1979 ha 1999-2007).\nEnrollañ a reas en arme Nijeria e 1958 ha kaset e voe d'ar skol ofisourien e Breizh-Veur. Pa voe sevenet un taol-Stad gant Murtala Mohammed d'an 29 a viz Gouere 1975 e voe lakaet Obasanjo e penn an arme. Kemer a reas plas Mohammed, lazhet d'an 13 a viz C'hwevrer 1976, e penn ar Stad. Aozañ a reas neuze un tremen war-zu an demokratelezh ha sevel ur Vonreizh nevez. Dilezel a reas ar galloud evit Shehu Shagari, ar prezidant sivil kentañ hag a voe dilennet e Nijeria.\nKondaonet e voe d'an toull-bac'h e 1995 dindan gouarnamant ar jeneral Sani Abacha, war-zigarez bezañ kemeret perzh en un irienn. Nullet e voe e gastiz pa varvas Abacha e 1998. E 1999 e lakaas e anv e dilennadeg ar prezidant a voe gounezet gantañ gant ouzhpenn 62% eus ar mouezhioù. Addilennet e voe e 2003 a-enep Muhammadu Buhari.\nEn août 2021, L’Union africaine a nommé Olusegun Obasanjo, Haut représentant pour la paix dans la corne de l’Afrique.\nAdtapet diwar « https://br.wikipedia.org/w/index.php?title=Olusegun_Obasanjo&oldid=1910351 »\nKemmoù diwezhañ degaset d'ar bajenn-mañ d'an 30 Eos 2021, da 18:52.


Skritur malayalamek - Wikipedia\nUr skritell e malayalameg: "Bezañ debrer-geot a vez diouzh ar c'hiz atav"\nUn abugida eo ar skritur malayalamek diorroet, evel an darn vrasañ eus an doareoù-skrivañ implijet en India diwar ar skritur bramek (brahmi) ha tost-tre o stumm hag o mont-en-dro d'an devanagari.\nTost-tre eo stumm ar skritur hag ivez ar yezh hec'h-unan eus an tamileg, met muioc'h a fonemennoù ez eus er malayalameg. Ur yezh dravidek eo ar malayalameg ha daoust ha ma vez implijet gantañ ur skritur kar d'an devanagari diorroet er penn-kentañ evit skrivañ yezhoù indez-europek evel ar sañskriteg ez eo ar yezh disheñvel-tre diouzh an eil re-se.\nIsrannet e vez al lizherennoù en abigida e daou rumm: ar vogalennoù (swaram) hag ar c'hensonennoù (vyanjanam).\nSetu taolenn al lizherennoù:\nSin ar vogalenn\nVogalenn gant [p]\nഅ പ (pa) A a 'a' berr\nആ ാ പാ (pā) AA aː 'a' hir\nഇ ി പി (pi) I i 'i' berr\nഉ ു പു (pu) U u 'u' berr\nഊ ൂ പൂ (pu) UU uː 'u' hir\nഋ ൃ പൃ (pr̥) R vogalennek rɨ\nഌ L vogalennek ne vez ket implijet ken\nഎ െ പെ (pe) E e 'e' berr\nഏ േ പേ (pē) E eː 'e' hir\nഒ ൊ പൊ (po) O o 'o' berr\nഓ ോ പോ (pō) OO oː 'o' hir\nഔ ൌ പൌ (pau) AU au\nഘ GHA gh gɦ\nങ NGA n̄ or ng ŋ\nച CA c tʃ\nഛ CHA ch tʃh\nജ JA j dʒ\nഝ JHA jh dʒɦ\nഞ NYA ñ pe ny ɲ\nട TTA ṭ pe tt ʈ\nഠ TTHA ṭh pe tth ʈh\nഡ DDA ḍ pe dd ɖ\nഢ DDHA ḍh pe ddh ɖɦ\nണ NNA ṇ pe nn ɳ\nത TA t t̪\nഥ THA th t̪h\nദ DA d d̪\nധ DHA d d̪ɦ\nന NA n n̪\nഫ PHA ph ph\nഭ BHA bh bɦ\nര RA r r̪\nശ SHA ś or sh ɕ\nഷ SSA ṣ or ss ʃ\nഴ LLLA ḻ or lll ɹ\nNe vez graet diforc'h ebet etre lizherennoù bras (pe "lizherennoù pennañ") ha lizherennoù bihan.\nImplijet e vez skrapoù ispisial (vogalennoù stag) staget ouzh al lizherennoù silabennek diazez evit diskwel penaos e rank bezañ distaget ar vogalenn da heul ar gensonenn diazez. A-hend-all ez vez distaget "a" atav ar vogalenn er gensonenn silabennek diazez nemet e vefe mutaet gant ur sin ispisial.\n് virama pe chandrakkala mutaat ar vogalenn\nം anusvaaram friadur ar vogalenn\nഃ visargam c'hwezhadur ar vogalenn (+ "h")\nOuzhpenn al lizherennoù diazez ez eus ivez lizherennoù kevrennek evit diskwel kensonennoù o vont an eil war-lerc'h eben hep vogalenn ebet kenetreze.\nSetu sifroù ar skritur malayalamek:\nAr sifroù malayalamek\nAdtapet diwar « https://br.wikipedia.org/w/index.php?title=Skritur_malayalamek&oldid=1511351 »\nKemmoù diwezhañ degaset d'ar bajenn-mañ d'an 5 Mez 2013, da 22:42.


Buhez ar Sent/1912/Jezus-Krist en lez-varniou Jeruzalem - Wikimammenn\nBuhez ar Sent/1912/Jezus-Krist en lez-varniou Jeruzalem\n◄ Jezus-Krist en liorz Jetsemani Jezus-Krist en lez-varniou Jeruzalem Jezus-Krist lazet gant an dud war Mene-Kalvar ►\nTriouec’hvet devez a viz Ebrel\nJezuz dirak an dud, en Lez-varniou Jeruzalem\nPennou-bras Jeruzalem o devoa kement a gâs ouz Jezuz, a vroude aneze gant e gomzou hag e oberou ken dishenvel diouz o re, ma klaskent an tu d’en em zizober anezan ar c’hentan ar gwellan.\nJudas, unan eus an daouzek o devoa e heuilhet epad an tri bla divezan, o welet e c’helle gonid eun draïg bennak o werzan e vestr d’e enebourien-touet, a reas an tôl, troet ma oa gant an arc’hant.\nD’ar Yaou-Gamblid eta, da hanter-noz, mevelien an Templ ha soudarded Pons-Pilat a bignas gantan da Jetsemani.\nJezuz a deuas da benn hent d’eze da gichen toull al liorz.\n— Otrou, eme Judas, me ho salud !\nHag e vriataas e vestr. Jezuz a lavaras d’ezan :\n— Judas, gwerzan rez mab an den dre eur pok.\nHag o komz ouz ar re a heuilhe an traïtour :\n— Piou a glasket ? emezan.\n— Jezuz Nazareth, emeze.\n— Mat, me eo !\nHa, gant eur zell hepken, e tiskaras aneze d’an douar.\nPa oent dispontet ha savet adarre en o zav, Jezuz a c’houlennas oute :\n— Piou a glasket ?\n— Mes lavaret am eus d’ac’h eo me eo. Ha mar deo me an hini a glasket, lôsket ar re-man da vont en peuc’h.\n— Otrou, eme Ber, tennan rin ma c’hleze ?\nHa hep gedal, Per a droc’has e skouarn da unan eus mevelien ar beleg-bras, Malkus e hano.\n— Awalc’h, eme Jezuz da Ber, laket ho kleze en e c’holo, rak an nep piou bennak a ’n em zervijo eus ar c’hleze a varvo dre ar c’hleze. Ma karfen pedi ma Zad, e tigasfe d’in ouspen daouzek rummad êle ; mes penôs e teuje neuze ar Skrituriou da wir ? Enne eo merket an holl dreo-man.\nHa Jezuz a stagas e skouarn da Valkus, hag a lavaras da vevelien an Templ ha da zoudarded Pons-Pilat :\n— Deut oc’h war ma lerc’h, evel pa vijen bet eul laer, gant ho klezeier hag ho pizier. Koulskoude e oan bemde azezet en ho touez o prezek en Templ, ha n’ho peus ket kroget warnon. Mes houman eo hoc’h heur ha hini Satan, ho mestr.\nAn diskibien a dec’has, ha Jezuz a chomas e-unan etre daouarn e enebourien, a stlejas anezan da di ar veleien vras.\nHananus, ar beleg-bras, neve roët gantan an dilez eus e garg, a zigemeras da gentan Jezuz, da c’hedal ma vije bodet pennou-bras Jeruzalem en ti Gaïphas, e vab-kaer.\nN’en devoa netra da welet aman. Koulskoude, e kavas e oa a-zoare evitan ober eun tammik enklask war diskibien ha war gelennadurez Jezuz. Jezuz a respontas d’ezan :\n— Komzet am eus dirak an holl, goulennet digant ar bobl. Hananus a oe stouvet brao e c’henou d’ezan gant ar ger-ze. Unan bennak eus e vevelien, evit lemel ar vez diwarnan, a zistagas eur skouarniad gant Jezuz.\n— M’am eus komzet fall, diskouezet d’in, ha m’am eus komzet mat, perak e skoet ganin ?\nJezuz dirak Konsailh bras Jeruzalem\nE keit-ze, ar pennou-bras eus kêr, ar re, da vihanan, a oa bet amzer da gas kelou d’eze, a oa en em zastumet en ti Gaïphas, ar beleg-bras en karg. Jezuz a oe digaset dirake. Kerkent, ha ma tigoras ar prosez, oa ês gwelet penôs e troje an treo. Jezuz a oa barnet arôk e glevet. Ar c’hiz a oa da zisplegan, da gentan, kement tra a c’hellje ober vad d’an hini tamallet ; mes aman ne oa advokad ebet.\nTestou fôz, avat, a deuas ; pa ve arc’hant, e ve kavet ar pez a gerer aneze. Kaïphas a glaskas tennan dioute eun dra bennak, mes o c’homzou a ’n em zislavare. ’Benn ar fin e teuas daou hag a ’n em gleve :\n— Ni hon deus e glevet o lavaret : Me c’hall diskar Templ Doue hag e zevel a neve en tri devez.\nN’eo ket evelse eo en devoa lavaret Jezuz-Krist ; an daou dest o devoa komprenet fall ; eleiz a dud zo hag a gompren du elec’h gwenn. Jezuz-Krist en devoa lavaret :\n— Diskaret an Templ-man, hag en tri devez me hen savo a neve.\nAr pez n’eo ket henvel.\n— Ne respontez netra ? eme Gaïphas.\nJezuz ne lavare ger.\n— En hano an Doue beo, eme Gaïphas, me da bed ha da asped, lavar d’imp ha bezan out ar C’hrist, Mab an Doue binniget, pe nan out ket ?\n— Ya ! eme Jezuz, hen lavaret ho peus, bezan on, hag eun devez a deuio, e welfet mab an den, an hini a gomz ouzoc’h breman, azezet en tu deou d’an Holl-C’halloudeg, o tiskenn war goabrennou an nenv. Hen, an hini a varner, a vezo neuze o varn.\nAr beleg-bras, o klevet eun hevelep respont, a rogas e zilhad :\n— Dleet eo ar maro d’ezan ! Awalc’h hon deus klevet !\nJezuz gant mevelien an Templ\nDiou heur bennak e c’helle bezan. Ar varnerien a yeas d’o gwele ; Jezuz a oe lôsket dindan galloud mevelien an Templ. Krainchat a rent outan, skouarnata rent anezan, skei a rent gantan hag e c’hoarzent hag e c’houlennent : « Piou en deus skoët ganit ? » A greiz an dismegansou-ze. Jezuz a zavas e zaoulagad da zellet ; ouz Per, men diaze e Iliz, a oa o paouez e nac’h a-benn ter gwech : mevelien an Templ o devoa skoët en e benn, mes Per en devoa skoët en e galon.\nEur zell eus ar Mestr a oe awalc’h evit ober d’an abostol dont ennan e-unan ha mont eus porz ar beleg-bras en eur ouelan.\nJezuz, evit an eil gwech, dirak Konsailh bras Jeruzalem\nWar-dro c’houec’h heur e c’helle bezan. Konsailherien Jeruzalem a ’n em vodas adarre. En dro-man, ne oa kouls lavaret, hini ebet aneze o vankout. Abaoue m’oa kouezet o bro dindan galloud ar Romaned, ar Judevien n’o devoa mui ar gwir da lakat eun den d’ar maro. Gouarner Rom hen mire evitan. Pennou-bras Jeruzalem eta, goude bezan kondaonet Jezuz evel eun touer-Doue, n’en em zastumont, eun eil gwech, nemet evit en em glevet war an doare gwellan da gemer evit lakat ar gouarner, Pons-Pilat, da vezan a-du gante hag e zougen da gondaoni Jezuz d’ar maro, evel den a zizurz. An eil bodadeg-man ne badas ket pell, ha raktal en em lakjot en hent da vont gant ar prizonier warzu Lez-Antonia, elec’h ma oa ar gouarner o chom, epad amzer Fask. Tremen a rejot ebiou an Templ. Judas, o welet penôs e troe an treo, a grogas ar c’heun en e galon, a stlapas, war leur an Templ, an arc’hant en devoa bet evit e varc’had euzus, hag a yeas d’en em grougan.\nJezuz dirak gouarner ar Jude\nSeiz heur bennak e c’helle bezan p’en em gavjot dirak lez Pons-Pilat. Heman a oa eur pagan. Evit ar Judevien, ti eur pagan ha ti eun aneval a oa henvel ; pec’hed a oa mont ebarz. Den ebet eta ne lakas e zeuliou war dreujou lez ar gouarner ; o Fask o devoa da ziwall, gant aon d’en em zôtran. Pa n’hellent ket mont en ti, en em lakjont da youc’hal diwar an hent. Pons-Pilat a deuas war dreuz e zor.\n— Petra glasket gant an den-ze ? emezan.\n— Petra rin eta da Jezuz ?\n— Kaset anezan d’ar maro !\nPilat a c’houlennas dour hag a walc’has e zaouarn en eur lavaret :\n— Evidon-me zo didamall diouz gwad an den-ze. An dra-ze a zell ouzoc’h !\nAr Judevien a youc’has : « Ra gouezo e wad warnomp ha war hon bugale ! »\nPilat a roas urz da skourjezan ar prizonier : « Marteze, emezan, p’e welfont leun a wad, e teufont da gaout true outan. »\nAr skourjezerien, goude bezan grêt eus korf Jezuz eur gouli eus ar penn d’an treid, a lakas eur vantel ru war e skoa, eur gurunen spern war e benn, eur benduen en e zorn ; hag e stouent dirakan d’e wapât, en eur lavaret : « Salud, roue ar Judevien ! »\nPilat a gemeras Jezuz hag a ziskouezas anezan er stumm-ze d’ar bobl, en eur lavaret :\n— Ecce Homo : Setu aze an den !\nAr bobl a respontas :\n— Staget-han ouz ar groaz I Staget-han ouz ar groaz !\n— Krusifiet-han hoc’h-unan neuze ; evidon-me ne gavan netra da damall d’ezan !\n— Ni hon deus eul lezen, ha herve al lezen-ze e tle mervel, p’eo gwir en deus lavaret e oa Mab Doue.\nAr gouarner a gasas Jezuz en e balez :\n— Eus pelec’h out ? emezan.\nPilat ne oa ket bet chomet, ar wech-all, da c’hortoz respont Jezuz ; breman Jezuz, d’e dro, ne fell ket d’ezan respont d’e c’houlenn. Hag ahend-all, ne dalv ket ar boan respont. Ar gouarner a oar treo awalc’h pell zo, mes eur c’hrener eo.\n— Petra, emezan, ne lavarez ger ebet ? N’ouzout ket am eus ar c’halloud d’az stagan ouz ar groaz pe d’az lezel da vale ?\n— N’az pije bet galloud ebet warnon-me, ma ne vije ket bet roët d’it eus krec’h ; mes an hini en deus ma laket etre da zaouarn a zo kablusoc’h evidout.\n— Ma lôsket anezan da vale, a youc’h ar bobl diwar an hent, ne vefet ket mignon da Zezar, rak an hini a glask bezan roue a zo enebour da Zezar.\nPilat a deuas adarre war an treujou. Kreiste oa.\n— Setu aze ho roue, emezan.\n— Nan ! Nan ! Staget-han ouz ar groaz !\n— Stagan ho roue ouz ar groaz ? eme Bilat.\n— Nolumus hunc regnare super nos : Ni ne fell ket d’imp e renfe hennez warnomp ! Ni n’hon deus roue-all ebet nemet Sezar !\nAr bobl judev en devoa gonezet e brosez. Pilat, gant aon da goll e blas, a lavaras da Jezuz :\n— Staget e vezi ouz ar groaz : Ibis ad crucem !\nReisque dele crimina !\nAdtapet diwar « https://br.wikisource.org/w/index.php?title=Buhez_ar_Sent/1912/Jezus-Krist_en_lez-varniou_Jeruzalem&oldid=36571 »\nKemmoù diwezhañ degaset d'ar bajenn-mañ d'an 20 Mez 2012, da 06:40.


Ur porzh bihan tamolodet e-touez ar gwez-pin\nDilestrañ a reas Tudi, a reer Tual anezhañ ivez, war Enez-Tudi er 5vet kantved. Eno e savas e beniti kentañ a-raok sevel ur manati e Loktudi. D’ar c’houlz-se ne oa ket liammet an enezenn ouzh an douar bras. Kalet e oa ar vuhez warni ha seul wech ma tegouezhe ur gorventenn e veze goloet ar gêriadenn gant traezh ha dour sall. En 19vet kantved e voe savet ur chaoser un hent warnañ, diwar neuze e teuas Enez-Tudi da vezañ ur c’hourenez a voe sachet etrezek enni Bretoned pinvidik hag arzourien eus Pariz.\nStraedoù strizh ha tiez gwenn\nTapit ar vag-treizh a loc’h eus an douar bras da vont betek ar gêr dibar-se. Plijout a ray deoc’h klaz mont da ruzañ en he straedoù bihan strizh ha gwelet he ziez bihan mogerioù-kreñv en-dro dezho. Ma tremenit dre an aod ho po ar gwel kaerañ warni. War-lerc’h ar bourmenadenn e c’hallo ar vugale deskiñ mont war ur c’hatamaran pe ur planken dre lien a-hed an aod traezh fin.\nUn ti roz\nKemerit amzer d’ober un ehan e ant-Voran ! Etre an oufoù roc’hellek hag ar bodoù pin e spurmanter ar porzh bihan koantik-se. Ur chapel vihan ha goudor ar voraerien e dalbenn roz kaer eo al lec’hioù arouezus eno. Pa weler leurennoù an ostalerioù ne vez ken c’hoant nemet chom a-sav da ziskuizhañ, pell diouzh an engroez a vez e Benoded e-kerzh an hañv.\nKoefoù en tu all da 30 cm !\nAr c’hoefoù bigoudenn... Deuet int da vezañ arouez Breizh mard eus unan. Daoust ah gouzout a raec’h avat e vez ezhomm ouzhpenn hanter-eur evit lakaat ar c’hoefoù ampezet-se ? Eus 1880 betek ar bloavezhioù 50, pa voent krog da vont e-maez a c’hiz, n’o doa graet nemet uhelaat, betek ober 32 cm ! Lakaet e vezont c’hoazh hiziv an deiz, da-geñver ar gouelioù gouestlet d’an hengounioù pobl.


kevredigezh | Soubenn ar geek\nDielloù evit kevredigezh\nPosted in Filmoù with tags bed ordinal, biopic, kevredigezh, sport, Stadoù-Unanet, XXvet kantved on Meurzh 23, 2020 by geekezig\nFellout a rae din gwelet I, Tonya peogwir e plij din a-walc’h bed ar ruzikat (pezh am boa diskleriet deoc’h dija diwar-benn Spinning) hag em boa klevet kalz tud o lavar pegen mat e oa labour Margot Robbie er film. Anzav ran ne anavezen netra diwar-benn Tonya Harding, re yaouank e oan moarvat (koulskoude ‘m eus soñj bezañ bet sellet ouzh Surya Bonaly e-pad ar c’hoarioù olimpek pa oan bugel…).\nMoarvat e oa kalz tud o komz diwar-benn Tonya Harding da vare ar c’hoarioù olimpek er Stadoù-Unanet met n’on ket sur e vefe bet brudet er bed a-bezh evel ma lavar ar film a-hed an amzer, an dra-se ‘m eus kavet torr-penn, da gregiñ ganti. Ur film souezhus eo peogwir e chom ur biopic met gant kalz fent, an tudennoù a gomz d’an arvesterien da skouer ha meur a sklaer eo e diazezet an traoù war gaou. Un doare na zisplij ket din dre ret met n’am eus ket komprenet mat petra oa pal ar film. Hir ‘m eus kavet ma amzer. Start e oa din krediñ e oa pemzek vloaz Tonya pa ra anaoudegezh gant Jeff, na 23 da vare tagadenn Nancy Kerrigan kennebeut… Koulskoude eo gwir e c’hoari mat Margot Robbie, anat, met jenet on bet gant ar film dre vras, re amsklaer an ton evidon.\nFilm sevenet gant Craig Gillespie. Stadoù-Unanet Amerika, 2017, 1e59.\nPosted in Levrioù with tags bed ordinal, bugaleaj, familh, Frañs, kevredigezh on Gwengolo 23, 2019 by geekezig\nUr romant start-kenañ eo Le syndrome du varan. Testeni ur plac’h bet distrujet gant he zud hag ar gevredigezh diseblant.\nFeulz eo neuze. Feulz eo ar gerioù, leun a gounnar. Komprenus eo.\nStart eo Le syndrome du varan peogwir e tiskouez traoù na fell da zen gouzout, gwelout, klevout. Pegen ordinal e seblant ur vugaleaj leun a wallgas bezañ.\nRomant skrivet gant Justine Niogret. Embannet gant Seuil d’an 3 a viz Mae 2018.\nPosted in Levrioù with tags alkool, familh, karantez, kevredigezh, marv, muntr, politikerezh, sinema, Stadoù-Unanet, XXvet kantved on Gwengolo 16, 2019 by geekezig\nKate a zo ur studierez yaouank, kollet un tamm. Evañ a ra kalz. Re. Ober a ra anaoudegezh gant ur plac’h kozh, un amezegez dezhi, Jean. Goulenn a ra ar plac’h kozh diganti paouez da evañ. Evel ur sort Cheherazad e konto Jean istorioù da g/Kate evit sikour anezhi da chom hep evañ. Istorioù he buhez, karantezioù, istorioù familh… Ar vuhez he deus bevet Jean pe an dud tro-dro dezhi. A bep seurt a vo gwelet : muntroù, gwallzarvoudoù, karantez heñvelreizh (difennet neuze) hag ivez stourmoù politikel, enep brezel Vietnam da skouer.\nBrav eo Le bruit du dégel. Fromus. Start eo ivez. Ur romant don, stank, n’on ket souezhet e vefe bet start din mont war-raok, ken pinvidik eo ha gwirheñvel e sioù ordinal an tudennoù, e doareoù pep hini da vont war-raok goude marv unan bennak…\nKuzuliañ a ran digudenn romant John Burnside, un dizoloadenn a-feson eo bet evidon.\nRomant skrivet gant John Burnside, embannet e galleg gant Le Métailié, d’an 23 a viz Eost 2018.\nPosted in Levrioù bannoù-treset with tags bed ordinal, Frañs, kevredigezh, Pariz on Gwengolo 13, 2019 by geekezig\nChomet e oa eñvorenn Une sœur ganin hag ijinañ a raen Le chemisier ken tener ha brav.\nSéverine, plac’h ordinal ma ‘z eus unan, a rank lakaat ur roched e seiz goude ur gwallzarvoudig er familh e lec’h ma labour evit diwall ar vugale ingal. Pa wisk an tamm dilhad-se he deus fiziañs enni ha war a seblant e cheñch ivez sell ar baotred tro-dro dezhi (estreget he mignon, a chom diseblant evel boaz). Klask a ra neuze ober ur bern traoù, traoù n’he deus ket kredet ober james.\nTreset brav eo Le chemisier evel-just met dipitet on bet gant an istor am eus kavet re aes ha simpl. Un heuliad stultennoù, plac’h yaouank hegredik a fellfe dezhi a-greiz tout lakaat un tamm birvilh en he buhez re sioul. Didalvoud pe dost, d’am meno. Istor ha tresadennoù gant Bastien Vivès. Embannet gant Casterman, d’an 12 a viz Gwengolo 2018.\nPosted in Filmoù with tags bed ordinal, kevredigezh, sonerezh, Stadoù-Unanet on Gwengolo 4, 2019 by geekezig\nGortoz a raen Bodied evel ur sodez. Detention o vezañ unan eus ma filmoù karetañ e felle din groñs gwelet film nevez Joseph Kahn. War Youtube Premium emañ nemetken setu ‘m eus implijet ar miz digoust evit gallout gwelet ar film. Ha keloù mat, daoust din bezañ lâret ar c’hontrol e #2 abadenn Petra c’hoari ganit e vo kavet ar film e DVD ha Blu-Ray a-benn nebeut. Na brav ar vuhez!\nAdam a zo ur studier sirius. Fellout a ra dezhañ skrivañ diwar-benn ar rap, ar “battle” zoken. En ur vont da glask danvez evit e labour en em adkav o rapiñ en desped dezhañ.\nLusket mat kenañ eo Bodied, aesoc’h da heuliañ eget Detention moarvat. Ur film rap battle da vat eo, n’eus ket kalz a draoù all. Ur film diwar-benn perc’hennidigezh sevenadurel (cultural appropriation), dereadegezh politikel (PC : political correctness) eo met a ra pep tra en un doare fin a-walc’h pe emskiant pa lârin mat (tudenn Maya da skouer, a gaven dipitus er penn-kentañ hag he deus un emdroadur dedennus a-benn ar fin). E gwirionez ez eo Bodied ur film a ra goap ouzh an holl, hep klask reiñ kentelioù. An holl a vo roet o fegement dezho. Ur film heverk eus e vare (daoust ha koshaat a raio mat ?) d’am meno hag efedus kenañ ouzhpenn bezañ ur film battle rap a galite.\nFilm sevenet gant Joseph Kahn. Stadoù-Unanet Amerika, 2017, 2e.\nPosted in Filmoù with tags dazont, faltazi, kevredigezh, politikerezh, Stadoù-Unanet on Eost 15, 2019 by geekezig\nFilmoù skañv a fell din sellet er mare-mañ war a seblant. Abaoe pell em boa klevet komz diwar-benn Idiocracy. Istor un den keitat, diellour en arme, a vez dibabet evit un taol-arnod. Kousket eo a-benn bezañ dihunet en dazont. Evel-se e vo posupl lakaat soudarded varrek “da gousket” ha bezañ dihunet pa vo ur brezel.\nTremen a ra fall an traoù ha dilezet e vez an taol-arnod. Dihuniñ a ra Joe e 2550 : ar blanedenn zo en ur stad reuzeudik, an holl a zo droch-pout setu e teu da vezañ den speredekañ ar bed ha goulennet e vez digantañ diskoulmañ tout kudennoù ar vro.\nDroch-kenañ eo ar film, mont a ra pell ganti met kalz dudi ‘m eus bet o sellet outañ.\nFilm sevenet gant Mike Judge. Stadoù-Unanet Amerika, 2006, 1e24.\nPosted in Levrioù with tags bed ordinal, familh, Japan, karantez, kevredigezh, labour, merc'hed on Ebrel 29, 2019 by geekezig\nEr romant-mañ, e vo heuliet Akiko, gwreg Mitsuo (haroz Azami). Staliet emaint e kêriadennig familh Akiko, a ra war-dro un ti-feurm bio bremañ. Ezhomm he deus sikour evit merañ lodenn kontouriezh hec’h atant. Ur vignonez a-gozh dezhi a lak hec’h anv evit ar post.\nFuki-no-tô a lak ar gaoz war temoù bet gwelet dija e romantoù Aki Shimazaki : an dibaboù bet graet evit plijout d’ar familh (a-enep d’ar c’hoantoù), an avoultriezh met tro e vo ivez da gomz diwar-benn an heñvel-garantez, hag etre merc’hed ar wech-mañ.\nEvel boaz eo leun a from, bepred skrivet ken brav ha simpl. Un drugar da lenn, ur wech ouzhpenn. Leun a hiraez ‘m eus kavet ar c’hlozadur… Hast ‘m eus gouzout peseurt tudenn a vo heuliet er romant a-zeu (un ezel eus familh Fukiko marteze?).\nRomant skrivet gant SHIMAZAKI Aki. Embannet gant Actes Sud ha Leméac, d’ar 4 a viz Ebrel 2018.


Pajenn:Morvan - Buez ar Zent, 1894.djvu/595 - Wikimammenn\nPajenn:Morvan - Buez ar Zent, 1894.djvu/595\nAnn doktor braz Tertullian a gave abeg e sant Zephirin abalamour, var he veno, sant Zephirin a ioa re jentil e kenver ar bec’herien. Ar pab santel a reaz kement a ioa enn he c’halloud evit ober d’ezhan digeri he zaoulagad hag anaout n’edo ket ar virionez ganthan. Mes Tertullian a jomaz bepred aheurtet, hag a droaz erfin gant ann heretiked. Setu aze petra erru peurvuia gant ann dud ourguilluz. Morse ne fell d’ezho anzao e vent bet faziet ; eur vech lakeat eunn dra enn ho fenn, ne zelaouont na persoun, nag eskop, na pab, ha kentoc’h eget plega e lezont ar relijion a gostez hag e teuont erfin da veza he goasa enebourien. Diouallit eta dreist peb tra rak ann ourgouill : enn ourgouill ema ar c’hrizienn euz ann holl bec’hejou ha soursenn ann daonasion.\nar seizved var ’nn ugent a viz eost\nSANT JOSEPH KALASANZ, FOUNDATOUR AR SKOLIOU DEVOT\nAr zant-ma a ioa ganet e Petralt er Spagn, hag a roaz a-vihanik merkou euz ar garantez a dlie da gaout divezatoc’h evit ar vugale, hag euz ar boan a dlie da gemeret evit ho skolia hag ho c’helenn hervez Doue. Rak, o veza c’hoaz krouadur, e tastume enn dro d’ezhan ar botred all euz he oad evit deski d’ezho ho fedennou hag ho c’hatekiz.\nEpad m’edo oc’h ober he studi, eur vaouez pinvidik a glaskaz he zougen d’ar pec’hed ; mes, gant sikour gras Doue, e c’hounezaz ar viktor var ann dentasion-ze, ha goudeze e resevaz ann Ursiou sakr. D’ann ampoent oa dija habil-braz var ann theoloji kouls ha var skianchou ar bed. Eur vech belek, e prezegaz gant kalz a frouez er C’hastill, enn Aragon hag er C’hatalogn : eur mestr oa dreist peb tra da unani ar re a veze kasouni entrezho. Mes eunn devez eur vouez euz ann env a lavaraz d’ezhan mont da Rom, ha raktal e sentaz.\nJoseph a erruaz e Rom er bloaz 1592, hag eno e kastizaz he gorf dre ar iun ha dre bep seurt pinijennou. Tremen a rea ann deiz hag ann noz o pedi hag o vedita ;\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/595&oldid=137819 »


An Aesti pe Aestii a oa ur bobl en Henamzer hag a oa o chom er reter d'ar Mor Baltel. Meneget e voent gant an istorour roman Tacitus en e levr Germania (war-dro ar bloavezh 98). Hervez Tacitus e oa Aestui, bro an Aesti, un tu bennak er reter da vro ar Suiones (e Sveden), war ribl ar Mor Baltel. Diwar an displegadennoù-se e c'haller soñjal e oant oc'h ober o annez er pezh a voe Lituania ha Prusia ar Reter diwezhatoc'h (rannvro Kaliningrad hiziv).\nKartenn eus an Impalaeriezh Roman, ma weler anvioù ar pobloù anavezet d’ar c’houlz-se.\nGouzout a reer ivez e reer Aistmarės eus Loc'h ar Vistula e lituaneg hiziv, hag Aīstinmari e oa en henbruseg, un anv hag a zle bezañ savet diwar Aesti ha mari ("loc'h" pe "lenn"). Da lavaret eo e oa "loc'h an Aestii" anv kozh al ledennad dour-se.\nHervez ar pezh a zo bet dastumet gant an enklaskerien e c'hallomp soñjal e oa an Aesti ur bobl kar d'ar pobloù baltek, evel an Henbrused, da lavaret eo ne oant na Germaned, evel ar Brusianed, nag ur bobl finnek-ougrek, evel Estoniz bremañ. Kontañ a ra Tacitus en e skrid e oa o sevenadur ur meskaj etre hini ar Gelted ha hini ar C'hermaned : disklêriañ a ra e oa ganto "an hevelep boazioù ha kustumoù" evel "ar Suebi" (d'ar mare-se e talveze ar ger-se da envel an holl bobloù german eus ar reter), met o yezh a oa heñvel ouzh hini tud Enez Vreizh (da lavaret eo ur yezh keltiek ha n'eo ket ur yezh c'hermanek evel hini ar Suebi). Hogen gouzout a raer e rae Tacitus, alies, anv eus traoù en doa klevet gant tud all, traoù kontet dezhañ ha n'eo ket traoù bet gwelet gantañ war-eeun.\nAr pezh a gont Tacitus diwar-benn lidoù an Aesti a azeule ur vamm-doueez a glot a-walc’h gant ar pezh a ouzomp diwar-benn relijion bagan ar pobloù baltek gwechall. Menegiñ a ra ivez ar Fenni a oa amezeien d'an Aesti ha gouzout a reomp e oa ar Fenni hendadoù ar Finned.\nWar-lerc'h Tacitus ez eus bet tud all oc'h ober anv eus an Aesti en o skridoù, evel Cassiodorus (war-dro 485 – war-dro 585), Jordanes (VIvet kantved), Alfred Veur, roue Wessex, pe Adam Bremen, ur c’hronikour alaman eus an XIvet kantved.\nEn estoneg modern e reer Eesti eus "Estonia". Anavezet e oa ar vro-se evel Estia pe Hestia e testennoù latin kozh, hag Eistland er sagaoù skandinavek kozh. Gwechall e rae Estoniz gant ar ger Maarahvas evit ober anv anezho o-unan, ur ger hag a dalvez kement ha "tud eus ar vro". Ne ouzer ket gwall vat petra eo orin ar gerîoù Aesti hag Eesti met kar int.\n↑ Lang, Valter. The Bronze And Early Iron Ages In Estonia, Estonian Archaeology 3. University of Tartu Press, Tartu. 2007. \nAdtapet diwar « https://br.wikipedia.org/w/index.php?title=Aesti&oldid=1978401 »


Heinersdorf - Wikipedia\nLec'hiadur Heinersdorf e Pankow\nHeinersdorf a zo ur c'harter en arondisamant Pankow e Berlin. Tost ouzh kreiz Pankow emañ. 3,95 km² eo gorread ar c'harter, d'an 30 a viz Even 2009 e oa 6 580 annead ennañ (stankter : 1 666 annezad/km²).\nMeneget e voe anvet Heinersdorf evit ar wech kentañ en en diell eus 1319, pa voe gwerzhet gant Waldemar (margrav Brandenburg) da Urzh hospitalourien ar spered santel. Goude-se e cheñchas perc'henn meur a wech. E 1920 e voe kendeuzet e Berlin hag e voe ul lodenn eus Pankow betek 1985 pa voe kendeuzet gant Karow, Blankenburg ha Weißensee. Adlakaet e voe an holl garterioù-se e Pankow pa vo kemmet an traoù en-dro e 2001.\nMoskeenn Khadija Mosque\nDiazezoù an iliz a voe savet e-tro 1300. Enni ez eus prinistri gwer livet gant Charles Crodel (1946). Brudet eo ivez kastell dour Heinersdorf, hag a voe savet e 1910. Sañset e oa da vezañ lodenn un ti-kêr ne voe biskoazh savet, implijet e voe evel tour Flak ha tour da selaou gant an Arme Ruz. Abaoe 1991 eo dilezet.\nAlies e vez kaoz eus Heinersdorf er media peogwir ez eus savet divizoù pa'z eo bet savet ar voskeenn Khadija gaht izili ar gumuniezh vuzulmat Ahmadiyya.\nLinennoù S-Bahn S2 hag S8 e ti-gar Pankow-Heinersdorf ha linenn tramway M2.\n↑ Controversy on the mosque, www.dw-world.de\nAdtapet diwar « https://br.wikipedia.org/w/index.php?title=Heinersdorf&oldid=1457247 »\nKemmoù diwezhañ degaset d'ar bajenn-mañ d'an 3 Ebr 2013, da 23:44.